
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση προδιαγραφών για την εκπόνηση υδρογεω¬ 
λογιών μελετών για την προστασία ιαματικών πη¬ 
γών σε πολεοδομούμενες περιοχές. 

Πρακτική άσκηση σπουδαστών ΤΕΙ στο Τμήμα Αισθη¬ 
τικής της ΣΕΥΠ του ΤΕΙ Θεσσαλονίκης. 

Διαδικασία, όροι και προϋποθέσεις για την αντικατά¬ 
σταση Διδακτορικού διπλώματος και Μεταπτυχια¬ 
κού τίτλου σπουδών με καλλιτεχνικό έργο. 

Τροποποίηση και συμπλήρωση της Υ4α/258/96 απόφα¬ 
σης Υπ. Υγείας και Πρόνοιας «Αναγνώριση Κέντρων 

κατάλληλων για την εμφύτευση βηματοδότη». 

Χαρακτηρισμός ως ιστορικού διατηρητέου μνημείου 
του πρώην Δημοτικού Σχολείου στο συνοικισμό 
Δρίσκο της Κοινότητας Κράψης Ν. Ιωαννίνων με 
τον κήπο του και ορισμός ζώνης προστασίας 20 μέ¬ 
τρα περιμετρικά αυτού. 

Χαρακτηρισμός ως ιστορικών διατηρητέων μνημείων 
μιας γέφυρας και μιας κρήνης στη θέση «Καμάρα» 
και μιας κρήνης στη θέση «Κάτω Βρύση» στο χωριό 
Αυγενική Μαλεβυζίου Ν. Ηρακλείου και ορισμός 

ζώνης προστασίας 10 μ. περιμετρικά αυτών. 

Χαρακτηρισμός ως ιστορικού διατηρητέου μνημείου 
του παλαιού Σχολείου της Κοινότητας Σωτήρα Θά¬ 
σου . 

Διορισμός μελών της Δ.Ε, Στρατιωτικών Επιτάξεων 

στο Ν. Τρικάλων. 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη ΒΑΡΔΑΚΗ Αρετή του Δημητρί- 

ου. 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΠΑΡΑΣΚΕΥΟΠΟΥΛΟΥ Ανα¬ 
στασία του Ευστρατίου. 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΖΑΧΑΡΟΥΛΑ Ιωάννου του Ό- 

θωνα... 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΚΑΤΩΠΟΔΗ Αικατερίνη του 

Αλεξάνδρου. 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΜΠΑΝΤΖΩΝΗ Ευδοκία του 
Ιωάννη... 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.58491/22002/24.11.98 α¬ 
πόφαση του Υφυπουργού.. 14 


1 

2 ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 34510/7766 (1) 

^ Έγκριση προδιαγραφών για την εκπόνηση υδρογεωλογι- 
^ κών μελετών για την προστασία ιαματικών πηγών σε 
πολεοδομούμενες περιοχές. 

4 Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 8 του άρθρου 1 του Ν. 2508/97 
^ «Βιώσιμη οικισπκή ανάπτυξη των πόλεων και οικισμώντης 

χώρας και άλλες διατάξεις» (Α’ 124). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137), όπως αυτό 
προστέθηκε με το άρθρο 27 του Ν. 2081/1992 (Α’ 154) και 

6 τροποποιήθηκε με το άρθρο 1 παρ. 2α τ ου Ν. 2469/1997 
(Α’ 38). 

3. Το γεγονός ότι από τις κανονιστικές διατάξεις της α- 
γ πόφασης αυτής δεν προκαλείται δαπάνη σε βάρος του 

κρατικού προϋπολογισμού, αποφασίζουμε: 

8 Για την πολεοδόμηση οικισμών, κύριας και δεύτερης 
κατοικίας, οικισμών κάτω των 2.000 κατοίκων, οικοδομι¬ 
κών συνεταιρισμών, περιοχών ειδικά ρυθμιζόμενης πολε- 

9 οδόμησης (Π.Ε.Ρ.Π.Ο.), ιδιωτικών εκτάσεων σύμφωνα με 
τα άρθρα 28 και 29 του Ν. 1947/1991, περιοχών ειδικών 
πολεοδομικών χρήσεων, (όπως βιομηχανικά, βιοτεχνικά 

10 και τεχνολογικά πάρκα), περιοχών ολοκληρωμένης του¬ 
ριστικής ανάπτυξης (ΠΟΤΑ) και ζωνών τουρισμού - ανα¬ 
ψυχής καθώς και για την αναθεώρηση εγκεκριμένων σχε- 

11 δίων πόλεων και οικισμών, σε περιοχές γύρω από ιαματι¬ 
κές πηγές, προστατευτικές αυτών, όπως προσδιο¬ 
ρίζονται από τις διατάξεις του Ν. 4844/30 «περί διατάξεων 

12 αφορωσών την εκμετάλλευση των ιαματικών πηγών» (Α' 
268) επιβάλλεται η σύνταξη υδρογεωλογικής μελέτης για 
την προστασία των ιαματικών πηγών με τις παρακάτω 

13 προδιαγραφές. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. ΣΚΟΠΟΣ ΜΕΛΕΤΗΣ 

Η υδρογεωλογική μελέτη έχει σκοπό την εξακρίβωση 
του τυχόν επηρεασμού των θερμομεταλλικών πηγών από 
την πολεοδόμηση της περιοχής, η πρόταση όρων και η 
χάραξη ζωνών προστασίας των υδροφορέωντων πηγών. 

2. ΑΝΤΙΚΕΙΜΕΝΟ ΜΕΛΕΤΗΣ 

Η υδρογεωλογική μελέτη έχει ως αντικείμενο: 

2.1. Τη μελέτη των λιθολογικών, τεκτονικών, υδρολογι- 
κών και υδρογεωλογικών συνθηκών της λεκάνης τροφο¬ 
δοσίας της κάθε πηγής. 

2.2. Τη μελέτη του μηχανισμού λειτουργίας και διαίτης 
των πηγών, καθώς και της υπάρχουσας σχέσης της θερ- 
μομεταλλικής υδροφορίας και των υδροφόρων οριζό¬ 
ντων της λεκάνης τροφοδοσίας και της πολεοδομούμε- 
νης περιοχής. 

2.3. Τη μελέτη του χημισμού των θερμομεταλλικών νε¬ 
ρών για τον εντοπισμό τυχόν επιδράσεων - ρυπάνσεων α¬ 
πό διεργασίες στην επιφάνεια του εδάφους ή αντλήσεων. 

2.4. Την πρόταση μέτρων προστασίας των ιαματικών 
νερών από τις διεργασίες του αστικού περιβάλλοντος. 

3. ΑΠΑΙΤΟΥΜΕΝΕΣ ΕΡΓΑΣΙΕΣ 

Για την υλοποίηση των σκοπών και του αντικειμένου της 
μελέτης απαιτείται: 

3.1. Γεωλογική χαρτογράφηση της λεκάνης τροφοδο¬ 
σίας της κάθε πηγής σε κλίμκα 1:50.000 ή 1:10.000 (ανα- 
λόγως προς την έκταση και τα χαρακτηριστικά τη πηγής) 
και σε κλίμακα 1:1000 ή 1:2000 ή 1:5.000 της πολεοδο- 
μούμενης περιοχής που βρίσκεται υδραυλικώς ανάνπ 
των πηγών. 

3.2. Σύνταξη υδρολιθολογικού χάρτη της λεκάνης τρο¬ 
φοδοσίας της κάθε πηγής σε κλίμακα 1:10.000 ή 1:5.000. 
Στο χάρτη αυτό σημειώνονται οι θέσεις των ερευνητικών 
γεωτρήσεων και η υδροπερατότητα των γεωλογικών σχη¬ 
ματισμών που διατρήθηκαν. 

3.3. Σύνταξη υδρογεωλογικού χάρτη της λεκάνης τρο¬ 
φοδοσίας σε κλίμακα 1:10.000 ή 1:5.000. Η χαρτογράφη¬ 
ση αφορά τις συνθήκες υψηλής και χαμηλής στάθμης. 

Στον υδρογεωλογικό χάρτη, 

• Περιγράφονται οι γεωλογικοί σχηματισμοί λιθολογι- 
κώς, στρωματογραφικώς και τεκτονικώς, με την πληρό¬ 
τητα και την ακρίβεια που επιτρέπουν οι κλίμακες. Ιδιαίτε¬ 
ρη απαίτηση επιφυλάσσεται στην ακρίβεια αποτύπωσης 
των ρηγμάτων με την υδραυλική τους αξιολόγηση, καθώς 
επίσης και στη συνοπτική αποτύπωση και υδραυλική α¬ 
ξιολόγηση του δικτύου κατάτμησης, όλα σε σχέση με την 
επιρροή τους στη λειτουργία των πηγών και του ιαματικού 
υδροφορέα. 

• Αποτυπώνονται οι ισοπιεζομετρικές και ισόθερμες 
καμπύλες. 

• Δίνονται, παραστατικά, τα υδραυλικά χαρακτηριστι¬ 
κά και τα μεγέθη των σχηματισμών, όπως προκύπτουν α¬ 
πό το σκεπτικό και την εφαρμογή μεθόδων που κρίνονται 
επιστημονικούς αξιόπιστες. 

Σ’ αυτά εννούνται: 

η περατότητα, το πάχος της ζώνης κορεσμού, η υδραυ¬ 
λική κλίση, το ενεργό πορώδες, ο συντελεστής αποθη- 
κευτικότητας, η μορφολογία της στάθμης, την υγρά και 
ξηρά περίοδο. 

3.4. Υδροχημική έρευνα ικανή να δώσει τα απαραίτητα 
στοιχεία για την υλοποίηση των στόχων της μελέτης. 

Η υδροχημική έρευνα περιλαμβάνει: 

• Σύνταξη υδροχημικού χάρτη σε κλίμακα 1:50.000, ή 
1:20.000 ή 1:10.000 για την απεικόνιση της φυσικοχημι¬ 
κής κατάστασης της υδροφορίας, που τροφοδοτεί, ανε¬ 


ξαρτήτως όγκου, τις πηγές ή βρίσκεται σε υδραυλική συ¬ 
νέχεια με αυτές, όπως επίσης και του νερού των πηγών. 

Η κατάσταση προκύπτει με τον προσδιορισμό όλων των 
κύριων ιόντων, των ιχνοστοιχείων και παραγόντων όπως: 
το ρΗ, ηλεκτρική αγωγιμότητα (ΕΟ), δυναμικό οξειδοα¬ 
ναγωγής, θερμοκρασίαύδατος (θυ), θερμοκρασίααέρος 
(θα), ολική σκληρότητα (ΤΗ), μόνιμη σκληρότητα κ.λπ. κα¬ 
τά τις σχετικές διατάξεις. 

3.5. Περιβαλλοντική υδρογεωλογική χαρτογράφηση 
της λεκάνης τροφοδοσίας σε κλίμακα 1:10.000 ή 1:5.000 
με αξιολόγηση/μετάφραση των κατά τις άνω παραγρά¬ 
φους 3.1 έως 3.4 χαρακτηρισπκών και πληροφοριών σε 
μεγέθη ρυπαντικής επιδεκτικότητας των σχηματισμών. 

3.6. Χάρτης κλίμακας 1:50.000 ή 1:10.000 του υδρο- 
γραφικού δικτύου της υδρολογικής και υδρογεωλογικής 
λεκάνης, με αποτύπωση και των υφισταμένων ή δυνητι¬ 
κών θέσεων και περιοχών ρυπανπκής απειλής. 

3.7. Ερευνητικός γεωτρητικός έλεγχος και αντλητική 
δοκιμασία κρίσιμων θέσεων των υδροφορέων για τις συν¬ 
θήκες τουλάχιστον της χαμηλής στάθμης. 

α) αν από τις προηγούμενες εργασίες προδικάζεται α¬ 
πόκριση των πηγών υπό συνθήκες απολήψεων νερού. 

β) αν η υφιστάμενη ή λαμβανόμενη με τις προηγούμε¬ 
νες εργασίες πληροφόρηση επϊ των υδραυλικών παραμέ¬ 
τρων και συναφών μεγεθών δεν ικανοποιεί την αξιοπιστία 
και πληρότητα της συμπερασματολογίας. 

3.8. Εκτέλεση γεωφυσικής έρευνας, εάν κριθεί αναγκαίο 
από την υπηρεσία, σε οιοδήποτε στάδιο της μελέτης. 

3.9. Περιεκτικό αλλά αξιόπιστο ισοζύγιο της λεκάνης 
τροφοδοσίας. 

3.10. Κατόπιν ειδικής παραγγελίας του εργοδότη ή της 
επιτροπής του Ν. 4844/30 πραγματοποιείται μαθηματική 
προσομοίωση της κίνησης και της χρονικής εξέλιξης των 
πιθανών ρύπων προς το χώρο ανάβλυσης των ιαματικών 
πηγών, εφόσον τα δεδομένα (υδρογεωλογικό, υδραυλικά 
και απολήψεων) είναι επαρκή ώστε να εξασφαλίζουν α¬ 
ξιόπιστη βαθμονόμηση. 

Στην έκθεση της μελέτης θα περιγράφονται οι εξισώ¬ 
σεις που χρησιμοποιήθηκαν, καθώς και η επίλυσή τους, 
κάτω από συνθήκες ξηρού και υγρού υδρολογικού έτους, 
σε συνδυασμό με τις υφιστάμενες και προβλεπόμενες 
μελλοντικές χρήσεις καθώς και το λογισμικό που κατα¬ 
σκευάσθηκε και χρησιμοποιήθηκε γι’ αυτό. Επίσης παρέ¬ 
χονται όλα τα απαραίτητα σχέδια για την κατανόηση της 
προσομοίωσης. 

3.11. Χάρτης απεικόνισης ζωνών προστασίας σε κλίμα¬ 
κα 1:1 0.000 ή 1:5.000 συμβατών με την ισχύουσα νομοθε¬ 
σία, την κρατούσα υδρογεωλογική πρακτική και τη συ- 
μπερασματολογίατης μελέτης. 

3.12. Κείμενο έκθεση στην οποία ερμηνεύονται και α¬ 
ξιολογούνται όλα τα ευρήματα εκ των εργασιών και πα- 
ράγονται συμπεράσματα και προτάσεις. 

3.13. Η μεθοδολογία και οι τεχνικές της μελέτης τηρού¬ 
νται και εφαρμόζονται όπως η υδρογεωλογική θεωρία και 
πράξη επιβάλλουν. 

3.14. Όλες οι υδρογεωλογικές, υδροχημικές, γεωλογι¬ 
κές και συναφείς πράξεις και διαδικασίες, στα πλαίσια 
των μελετών αυτών, διενεργούνται σε αρμονία με τα δια¬ 
λαμβανόμενα και οριζόμενα στις διατάξεις των: α) οδηγία 

της Ε.Ε. με αριθμ. 80/778/17.12.79, β) Κ.Υ.Α.(ΦΕΚ 

53Β/86) ,γ) Κ.Υ.Α. 69269/5387/90 (ΦΕΚ 678 Β/90). 

4. ΠΑΡΑΔΟΤΕΑ ΤΕΥΧΗ ΚΑΙ ΧΑΡΤΕΣ 

Ο ανάδοχος είναι υποχρεωμένος να υποβάλει με την τε- 

λική γεωλογική έκθεοη τους παρακάτω χάρτες, σχέδια, 
τομές, φωτογραφίες και διαγράμματα για να υποστηρίξει 
τα συμπεράσματάτου (κατάλογος μη περιοριστικός). 

Υ1. Γεωλογικό χάρτη με τις αναγκαίες γεωλογικές το¬ 
μές της λεκάνης τροφοδοσίας. 

Υ2. Χάρτη υδρογραφικού δικτύου, της υδρολογικής και 
υδρογεωλογικής λεκάνης των πηγών. 

Υ3. Υδρολιθολογικό χάρτη της λεκάνης τροφοδοσίας. 

Υ4. Υδρογεωλογικό χάρτη της λεκάνης τροφοδοσίας, 
(για συνθήκες υψηλής και χαμηλής στάθμης). 

Υ5. Υδρογεωχημικό χάρτη της λεκάνης τροφοδοσίας, 
(για συνθήκες υψηλής και χαμηλής στάθμης). 

Υ6. Χάρτη στοιχείων γεωφυσικής έρευνας, εφόσον 
πραγματοποιηθεί, σε κλίμακα που ορίζεται από την Υπη¬ 
ρεσία, της λεκάνης τροφοδοσίας. 

Υ7. Περιβαλλονπκό υδρογεωλογικό χάρτη της λεκάνης 
τροφοδοσίας. 

Υ8. Χάρτη ζωνών προστασίας, ιαματικών πηγών της λε¬ 
κάνης τροφοδοσίας (Ζώνες υποχρεώσεων και δικαιωμά¬ 
των). 

Υ9. Χάρτη σημείων ύδατος που απεγράφησαν για τη 
μελέτη με τα ειδικότερα τεχνικά, υδρογεωλογικό, υδραυ¬ 
λικά χαρακτηριστικά τους (βάθος, διάμετρος, εξοπλι¬ 
σμός, απολήψεις και πρόγραμμά τους, υδρολιθολογική 
στήλη και λοιπές συναφείς πληροφορίες). 

Σε παραρτήματα, στο τεύχος της έκθεσης παρατίθε¬ 
νται: 

• Οι γεωλογικές τομές των γεωτρήσεων που εκπονού¬ 
νται στα πλαίσια της παρούσας μελέτης. Στις τομές παρί- 
στανται οι διάφοροι πετρογραφικοί σχηματισμοί και το 
βάθος συνάντησής τους, τα χαρακτηριστικά σωλήνωσης 
(τυφλοί σωλήνες και φίλτρα), καθώς και τα βάθη τοποθέ¬ 
τησής τους,η υδροστατική και δυναμική στάθμη νερού, 
βέλτιση παροχή κ.λπ.). 

• Γραφικές παραστάσεις αντλητικών εργασιών για τον 
υπολογισμό των υδραυλικών και λοιπών παραμέτρων με 
πς παραδεδεγμένες μεθόδους. 

• Όλα τα σχετικά στοιχεία, εφόσον πραγματοποιηθούν 
εργασίες γεωφυσικής έρευνας. Το σχετικό παράρτημα 
πρέπει να περιλαμβάνει: 

- συνοπτική παρουσίαση της μεθόδου που εφαρμό¬ 
σθηκε. 

- παρουσίαση των αποτελεσμάτων των μετρήσεων υπό 
μορφή διαγραμμάτων και πινάκων. 

- ερμηνεία των αποτελεσμάτων συνοδευόμενη από α¬ 
νάλογες τομές. 

- τα πρωτότυπα των καταγραφών των μετρήσεων υπαί- 
ρου. 

5. ΑΛΛΕΣ ΔΙΑΤΑΞΕΙΣ 

α. Οι παραπάνω προδιαγραφές εφαρμόζονται σε όλες 
πς πολεοδομικές μελέτες και πολεοδομικά σχέδια που 
εκπονούνται σε προστατευτικές περιοχές που εμπίπτουν 
στις διατάξεις του Ν. 4844/30. 

β. Οι υδρογεωλογικές μελέτες για την προστασία των 
ιαμαπκών πηγών εκπονούνται από μελετητικά γραφεία 
που κατέχουν πτυχίο στην κατηγορία 20 (Γεωλογικές - υ- 
δρογεωλογικές - Γεωφυσικές μελέτες και έρευνες) του 
μητρώου μελετητών Δημοσίων Έργων. 

γ. Για τις αμοιβές των γεωλογικών αυτών μελετών ισχύ¬ 
ουν όσα ορίζονται στη Δ14ε/1362/11.3.1993 απόφαση Υ¬ 
πουργού ΠΕ.ΧΩ.Δ.Ε. (ΦΕΚ 223/Β/2.4.1-993) με τις διορ¬ 
θώσεις του ΦΕΚ 29/Β/21.9.1993 και συγκεκριμένα: 

- Για τη σύνταξη του χάρτη Υ1 της παρ. 4, ισχύει η πα¬ 


ράγραφος 1.2.1, με την παρατήρηση ότι η αποζημίωση 
της γεωλογικής χαρτογράφησης μη συνεχόμενων τμημά¬ 
των πολεοδομούμενων περιοχών θα υπολογίζεται χωρι¬ 
στά για κάθε τμήμα και όπ η αμοιβή για τη σύνταξη του γε¬ 
ωλογικού χάρτη, επειδή περιλαμβάνει και άλλα στοιχεία 
όπως ορίζονται στο ίδιο εδάφιο της παραπάνω παραγρά¬ 
φου των προδιαγραφών, δεν μπορεί να είναι μικρότερ η α¬ 
πό 15.000 λ. 

- Για τη σύνταξη όλων των υπολοίπων χαρτών της παρ. 
4 ισχύει η παράγραφος 1.2.3. του άρθρου. 

- Για τη σύνταξη της γεωλογικής έκθεσης ισχύει η πα¬ 
ράγραφος 1.2.4, με την παρατήρηση ότι δεν μπορεί να εί¬ 
ναι μικρότερη από 9.000 λ και το άρθρο 3. 

- Η καταγραφή θέσεων εμφάνισης ύδατος και ερευνη¬ 
τικά αμείβεται σύμφωνα με την παράγρ. 2.9. 

- Η μέτρηση σημείων ύδατος αμείβεται σύμφωνα με 
την παράγρ. 2.10. 

- Για τη σύνταξη της παραγρ. 4 επίσης και εφόσον συ¬ 
νταχθούν: α) εγκάρσιες γεωλογικές τομές η αμοιβή υπο¬ 
λογίζεται σύμφωνα με την παράγρ. 2.1 και β) τεκτονικά 
διαγράμματα, η αμοιβή υπολογίζεται σύμφωνα με την πα¬ 
ράγρ. 2.4. 

δ. Ο έλεγχος και η έγκριση των υδρογεωλογικών μελε¬ 
τών για την προστασία των ιαματικών πηγών σε πολεοδο- 
μούμενες περιοχές, καθώς και οι γνωματεύσεις για τον 
προσδιορισμό των υποχρεώσεων και δικαιωμάτων, εντός 
των ζωνών προστασίας, που θα περιληφθούν στον πολε- 
οδομικό κανονισμό, γίνονται από εξουσιοδοτημένο υπάλ¬ 
ληλο αντίστοιχης ειδικότητας με το μελετητή της παρα¬ 
πάνω παραγράφου 5β, της Υπηρεσίας ή του Φορέα που 
είναι αρμόδιοι για την έγκριση των πολεοδομικών σχε¬ 
δίων ή μελετών. Διευκρινίζεται ότι εφόσον δεν υπάρχουν 
υπάλληλοι αντίστοιχης ειδικότητας στις υπηρεσίες, οι μ ε- 
λέτες αυτές μπορούν να διαβιβάζονται σε άλλες υπηρε¬ 
σίες (που διαθέτουν το κατάλληλο προσωπικό) για έλεγ¬ 
χο και έγκριση, η γνωμάτευση όμως εκδίδεται από την Υ¬ 
πηρεσία ή το Φορέα που είναι αρμόδιοι για την έγκριση 
των αντιστοίχων πολεοδομικών σχεδίων ή μελετών, μετά 
από τη σύμφωνη γνώμη της επιτροπής του Ν. 4844/30 της 
Δ/νσης Εκμετάλλευσης Ιαματικών Πηγών του Ε.Ο.Τ. Ό¬ 
ταν αρμόδιες είναι οι κεντρικές υπηρεσίες του ΥΠΕΧΩΔΕ 
τότε οι μελέτες εγκρίνονται και οι γνωματεύσεις εκδίδο- 
νται από τη Δ/νση Οικοδομικών και Κτιριοδομικών Κανονι¬ 
σμών. 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 23 Δεκεμβρίου 1998 

Ο ΥΠΟΥΡΓΟΣ 

ΚΩΝΣΤ. ΛΑΛΙΩΤΗΣ 
-♦- 

Αριθ. Ε5/56 (2) 

Πρακτική άσκηση σπουδαστών ΤΕΙ στο Τμήμα Αισθητι¬ 
κής της ΣΕΥΠ του ΤΕΙ Θεσσαλονίκης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ’, του Ν. 
1351/83 (ΦΕΚ 56/Α’) «Εισαγωγή σπουδαστών την Τριτο¬ 
βάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1985, ό¬ 
πως αυτό προσετέθη με το άρθρο 27 του Ν. 2081/92 (ΦΕΚ 
154/Α’) και όπως αντικαταστάθηκε με την παρ. 2 του άρ¬ 
θρου 1 του Ν. 2469/97 (Α’ 38). 

3. Τις διατάξεις της παρ. 1, του άρθρου 11, του Ν. 
2327/95 (ΦΕΚ 156 Α’). 

4. Τις διατάξεις του εδαφίου α’, της παρ. 3, του άρθρου 
22, του Ν. 2362/95 (ΦΕΚ 247 Α’). 

5. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη το ύψος της οποίας αναφέρεται 
στην παρ. 4 της παρούσας απόφασης, στην οποία επίσης 
αναφέρεται και η εγγραφή πίστωσης στον οικείο προϋ¬ 
πολογισμό για την κάλυψή της. 

6. Την αριθμ. ΣΤ5/33/96 απόφαση του Πρωθυπουργού 
και Υπουργού Εθνικής Παιδείας και Θρησκευμάτων «Ορι¬ 
σμός αρμοδιοτήτων Υφυπουργού του Υπουργείου Εθνι¬ 
κής Παιδείας και Θρησκευμάτων (ΦΕΚ 937/Β/96)». 

7. Την αριθμ. 1107147/1239/0006 Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών» ΦΕΚ922/Β/96), αποφασίζουμε: 

1. Καθορίζουμε μία (1) θέση πρακτικής άσκησης σπου¬ 
δαστών ΤΕΙ, στο Τ μήμα Αισθητικής της ΣΕΥΠ του ΤΕΙ Θεσ¬ 
σαλονίκης, πέραν των θέσεων που καθορίζονται σε προη¬ 
γούμενες Υπουργικές Αποφάσεις. 

2. Η πρακτική άσκηση στο επάγγελμα των σπουδαστών 
ΤΕΙ πραγματοποιείται ανά εξάμηνο κάθε ακαδημαϊκού έ¬ 
τους, αρχίζοντας από 1.1.99. 

3. Οι αποζημιώσεις και οι ασφαλιστκές εισφορές των α¬ 
σκούμενων θα βαρύνουν τον προϋπολογισμό του ΤΕΙ 
Θεσ/κης. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΤΕΙ Θεσ/κης 
ύψους 756.000 δρχ. περίπου (1η θέση χ 63.000 χ 12 μή¬ 
νες) για το 1999 καθώς και για κάθε ένα από τα επόμενα 
οικονομικά έτη. 

Για την ανωτέρω δαπάνη έχει εγγράφει πίστωση 
99.000.000 στον ΚΑΕ 0289 και 2.500.000 δρχ. στον ΚΑΕ 
0521 του προϋπολογισμού του ΤΕΙ Θεσ/κης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΏΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΙΩΑΝ. ΑΝΘΟΠΟΥΛΟΣ 

- ♦ - 

Αριθ. Ε5/2448π,ε. (3) 

Διαδικασία, όροι και προϋποθέσεις για την αντικατάστα¬ 
ση Διδακτορικού διπλώματος και Μεταπτυχιακού τίτ¬ 
λου σπουδών με καλλιτεχνικό έργο. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 15 παρ. 4 του Ν. 1404/83 (ΦΕΚ 173 
τ. Α724.11.1983) «Δομή και λειτουργία των τεχνολογικών 
εκπαιδευτικών ιδρυμάτων» όπως ισχύει. 

2. Τις διατάξεις της παρ. 3 περ. Α’ της Ε5/4509/9.8.85 α¬ 
πόφασης νομοθετικού περιεχομένου του Υπουργού Εθνι¬ 
κής Παιδείας και Θρησκευμάτων (ΦΕΚ 492/9.8.85 τ.Β’) ό¬ 
πως κυρώθηκε με το άρθρο 76 παρ. 1 του Ν. 1566/85. 

3. Το άρθρο 2 παρ. 4 του Ν. 2188/94 (ΦΕΚ 18 


τ.ΑΥΙ6.2.1994) «Ρύθμιση θεμάτων διοίκησης της εκπαί¬ 
δευσης και άλλες διατάξεις». 

4. Το άρθρο 57 του Ν. 2413/96 (ΦΕΚ 124 τ.ΑΥΙ 7.6.1996) 
«Η Ελληνική Παιδεία στο Εξωτερικό, η διαπολιτισμική εκ¬ 
παίδευση και άλλες διατάξεις» όπως ισχύει. 

5. Το άρθρο 1 παρ. α εδαφ. δ’ του Ν. 2621/98 (ΦΕΚ 136 
τ.Α723.6.1998) «Ρύθμιση θεμάτων οργάνωσης και λει¬ 
τουργίας των Τεχνολογικών Εκπαιδευτικών Ιδρυμάτων 
και άλλες διατάξεις». 

6. Τη σχετκή γνώμη του Ινστιτούτου Τεχνολογικής Εκ¬ 
παίδευσης (Ι.Τ.Ε.) όπως αυτή εκφράζεται στην πράξη 
11/5,10.1998. 

7. Τη διαπίστωση ότι από την παρούσα απόφαση δεν 
προκαλείται δαπάνη στον κρατικό προϋπολογισμό, απο¬ 
φασίζουμε: 

1. α) Με την επιφύλαξη των παρακάτω υπό στοιχ. β’ και 
γ’, η αναφερόμενη στο άρθρο 15, παρ. 4 περίπτωση Α’του 
Ν. 1404/83 όπως αυτό ισχύει, προϋπόθεση κατοχής διδα¬ 
κτορικού διπλώματος, για κατάληψη θέσης καθηγητή ή ε¬ 
πίκουρου καθηγητή δεν είναι υποχρεωτική στην περίπτω¬ 
ση που οι προκηρυσσόμενες θέσεις αναφέρονται σε ένα 
ή και περισσότερα αντικείμενα της αρχιτεκτονικής εσω¬ 
τερικών χώρων, της διακοσμητικής, της ζωγραφικής, της 
γλυπτικής, της χαρακτικής και των εφαρμοσμένων τε¬ 
χνών (γραφιστική, φωτογραφία, κεραμεική, ψηφιδωτό, 
κινούμενο σχέδιο, βιομηχανικό σχέδιο). 

Επίσης η προϋπόθεση κατοχής μεταπτυχιακού τίτλου 
σπουδών για κατάληψη θέσης Καθηγητή Εφαρμογών 
Τ.Ε.Ι. δεν είναι υποχρεωτική στην περίπτωση που οι προ¬ 
κηρυσσόμενες θέσεις αναφέρονται σε ένα ή και περισσό¬ 
τερα γνωστικά αντικείμενα της ζωγραφικής, της γλυπτι¬ 
κής και της χαρακτικής. 

β) Κριτήρια αξιολόγησης για την αντικατάσταση του δι¬ 
δακτορικού διπλώματος ως προσόντος στις περιπτώσεις 
του προηγούμενου εδαφίου καθορίζονται τα εξής: 

1. Αναγνωρισμένος μεταπτυχιακός τίτλος σπουδών σε 
σχετική γνωστική περιοχή. Στην περίπτωση των γνωστι¬ 
κών αντικειμένων της ζωγραφικής, γλυπτικής και χαρα¬ 
κτικής, η προϋπόθεση αυτή μπορεί να καλυφθεί με το καλ¬ 
λιτεχνικό έργο, το οποίο κρίθηκε ικανό για την αντικατά¬ 
σταση του μεταπτυχιακού τίτλου σύμφωνα μετά κριτήρια 
που αναφέρονται στο εδ. Ιγ’ της παρούσης απόφασης. 
Είναι αυτονόητο ότι το καλλιτεχνικό έργο του υποψηφίου 
που αξιολογήθηκε για την αντικατάσταση του μεταπτυ¬ 
χιακού τίτλου σπουδών δεν αξιολογείται και για την αντι¬ 
κατάσταση του διδακτορικού διπλώματος. 

2. Πραγματοποίηση τεσσάρων τουλάχιστον ατομικών 
εκθέσεων πανελληνίου ή διεθνούς κύρους ή συμμετοχή 
σε τέσσερις τουλάχιστον ομαδικές εκθέσεις διεθνούς κύ¬ 
ρους μετά από κρίση ή επιλογή. 

3. Έκθεση έργων του υποψηφίου σε εθνικές πινακοθή¬ 
κες ή εθνικά μουσεία. 

4. Βράβευση του έργου του υποψηφίου σε διεθνή δια¬ 
γωνισμό με πρώτο ή δεύτερο βραβείο. 

5. Το έργο του υποψηφίου θα πρέπει να έχει αποτελέσει 
αντικείμενο ικανού αριθμού ευμενών κριτικών από ειδι¬ 
κούς τεχνοκριτικούς πανελληνίου ή διεθνούς κύρους, δη¬ 
μοσιευμένων σε έγκυρα έντυπα. 

Η κρίση βασίζεται σε συνεκτίμηση των παραπάνω κρι¬ 
τηρίων από τα οποία πρέπει να συντρέχουν πλήρως το 
πρώτο και τρία από τα υπόλοιπα τέσσερα. 

γ) Κριτήρια αξιολόγησης για την αντικατάσταση τίτλου 
μεταπτυχιακών σπουδών, ως προσόντος στις περιπτώ- 

σεις που αναφέρονται στο εδ. Ια’ της παρούσης ορίζο¬ 
νται τα εξής: 

1. Μετεκπαίδευση σε αναγνωρισμένο τριτοβάθμιο εκ¬ 
παιδευτικό ίδρυμα σε αντικείμενο συναφές προς την 
προς πλήρωση θέση, διάρκειας τουλάχιστον ενός ακαδη¬ 
μαϊκού εξαμήνου. 

2. Συμμετοχή σε τρεις (3) τουλάχιστον ομαδικές εκθέ¬ 
σεις διεθνούς κύρους μετά από κρίση ή πραγματοποίηση 
τριών (3) τουλάχιστον ατομικών εκθέσεων σε αναγνωρι¬ 
σμένου κύρους αίθουσες εκθέσεων ή μουσεία. 

3. Πρωτότυπα δημοσιεύματα σε καλλιτεχνικά περιοδι¬ 
κά διεθνώς αναγνωρισμένου κύρους με σύστημα κριτών 
ή συγγραφή μονογραφίας που έτυχε ευμενών κριτικών σε 
αναγνωρισμένου κύρους καλλιτεχνικά περιοδικά, πανελ¬ 
ληνίου ή διεθνούς επιπέδου. 

4. Το έργο του υποψηφίου θα πρέπει να έχει αποτελέσει 
αντικείμενο ευμενών κριτικών από τεχνοκριτικούς κύ¬ 
ρους, δημοσιευμένων σε έγκυρα έντυπα. 

Η κρίση βασίζεται σε συνεκτίμηση των παραπάνω κρι¬ 
τηρίων από τα οποία πρέπει να συντρέχουν πλήρως του¬ 
λάχιστον τρία. 

2. α) Για τη δυνατότητα αντικατάστασης του διδακτορι¬ 
κού διπλώματος ή του τίτλου μεταπτυχιακών σπουδών ως 
προσόντων για την επιλογή σε θέσεις καθηγητή - επίκου¬ 
ρου καθηγητή ή καθηγητή εφαρμογών ΤΕΕΙ αντίστοιχα, 
σύμφωνα μετηνπαρ. 1 της παρούσης, αποφαίνεται το Ε¬ 
πιστημονικό Συμβούλιο (Ε.Σ.) του Ινστιτούτου Τεχνολογι¬ 
κής Εκπαίδευσης (Ι.Τ.Ε.) σε ειδική συνεδρίασή του, ύστε¬ 
ρα από ειδικά αιτιολογημένη πρόταση του οικείου εκλε- 
κτορικού σώματος. 

Το Ε.Σ. του Ι.Τ.Ε. δύναται κατά περίπτωση να ζητά τη 
γνώμη των ειδικών επιστημόνων ή καλλιτεχνών, προκει- 
μένου να διατυπώσει την τελική του κρίση. 

β) Μετά την απόφαση του Ε.Σ. του Ι.Τ.Ε., σύμφωνα με το 
προηγούμενο εδάφιο, ακολουθείται η διαδικασία επιλο¬ 
γής που προβλέπεται από τις κείμενες διατάξεις. 

γ) Η διαδικασία του εδαφίου α’ της παραγράφου αυτής, 
εφαρμόζεται ανάλογα και στις περιπτώσεις εξέλιξης υπη- 
ρετούντων μελών Ε.Π. Τυχόν αντικαταστάσεις τίτλων με¬ 
ταπτυχιακών σπουδών με καλλιτεχνικό έργο εξακολου¬ 
θούν να ισχύουν στις περιπτώσεις αυτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1998 

Ο ΥΠΟΥΡΓΟΣ 

ΓΕΡΑΣ. Δ. ΑΡΣΕΝΗΣ 
-♦- 

Αριθ.ΑΙα/14124/98 (4) 

Τροποποίηση και συμπλήρωση της Υ4α/258/96 απόφα¬ 
σης Υπ. Υγείας και Πρόνοιας «Αναγνώριση Κέντρων 
κατάλληλων για την εμφύτευση βηματοδότη». 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν 1397/83 (ΦΕΚ 143 Α’) «περί ΕΣΥ». 

2. Τις διατάξεις του άρθρου 53 του Ν. 2071/92. 

3. Τις διατάξεις του Ν. 2194 (ΦΕΚ 34 Α’) «Αποκατάστα¬ 
ση του Ε.Σ.Υ.». 

4. Τις διατάξεις της παρ. 1 του άρθρου 2 του Ν. 2469/97 
(ΦΕΚ 38/Α797) και το γεγονός ότι από την εφαρμογή της 
παρούσας απόφασης δεν προκαλείται επί πλέον δαπάνη 
σε βάρος του κρατικού προϋπολογισμού. 


5. Τηναριθμ. 6 απόφαση της 143ης Ολομ./19.11.98 και 
26.11.98 του ΚΕΣΥ. 

6. Την αριθμ. Υ4α/3568/15.5.95 (ΦΕΚ 117/Β/95) απόφα¬ 
ση του Υπουργού Υγείας και Πρόνοιας «Καθορισμός ό¬ 
ρων και προϋποθέσεων τοποθέτησης βηματοδότη σε α¬ 
σθενείς», αποφασίζουμε: 

1. Τροποποιούμε και συμπληρώνουμε την παράγραφο 

Β’ της αριθμ. Υ4α/258/96 (ΦΕΚ 141/Β796) όπως αυτή τρο¬ 
ποποιήθηκε και συμπληρώθηκε με τις αριθμ. Υ4α/5586/96 
(ΦΕΚ 781/Β796), Υ4α/12900/96 (ΦΕΚ 11/Β797), 

Υ4α/4380/2.5.97 (ΦΕΚ 1005/Β797), Υ4α/10806/21.11.97 
(ΦΕΚ 1084/Β797) και Υ4α/14085/30.10.97 (ΦΕΚ 28/Α798) 
αποφάσεις μας ως ακολούθως: 

Β. Κέντρα κατάλληλα για εμφύτευση μόνιμου βηματο¬ 
δότη: 

37. Γενική κλινική «ΕΥΡΩΚΛΙΝΙΚΗ ΑΘΗΝΩΝ» Α.Ε. (Αθα- 
νασιάδου 9 Αθήνα). 

2. Τροποποιούμε και συμπληρώνουμε την παράγραφο 
Γ της αριθμ. Υ4α/258/96 (ΦΕΚ 141 /Β796) όπως αυτή τρο¬ 
ποποιήθηκε και συμπληρώθηκε με την αριθμ. Υ4α/5586/ 
96 (ΦΕΚ 540/Β/96) απόφαση ως ακολούθως: 

Γ. Κέντρα κατάλληλα για εμφύτευση Απινιδιωτικής Συ¬ 
σκευής: 

11. Γενική κλινική «ΕΥΡΩΚΛΙΝΙΚΗ ΑΘΗΝΩΝ» Α.Ε. (Λθα- 
νασιάδου 9 Αθήνα). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1999 

Ο ΥΠΟΥΡΓΟΣ 

ΛΑΜΓΊΡ. Π ΑΠΑΛΗ ΜΑΣ 

-φ- 

Αριθ. ΥΠΠΟ/ΔΙΛΑΠ/Γ/4143/1441 (5) 

Χαρακτηρισμός ως ιστορικού διατηρητέου μνημείου του 
πρώην Δημοτικού Σχολείου στο συνοικισμό Δρίσκο 
της Κοινότητας Κράψης Ν. Ιωαννίνων με τον κήπο του 
και ορισμός ζώνης προστασίας 20 μέτρα περιμετρικά 
αυτού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52του Ν. 5351/32 «Περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και Ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61 /Α/13.4.92). 

ε) Του Ν.Δ. 941/77 «Περί Οργανισμού του ΥΠΠΕ». 

ζ) Το Π .Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 
5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/ΤΒ/ 
28.11.91) «Μεταβίβαση αρμοδιοτήτων Υπουργού και δι- 

καιώματος υπογραφής “Με εντολή Υπουργού” στους 
Γεν. Γραμματείς, Γεν. Διευθυντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠΠΟ. 

3. Την εισήγηση της 6ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 20/24.9.98, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν. 1469/50, το πρώην Δημοτικό Σχολείο στο 
συνοικισμό Δρίσκοτης Κοινότητας Κράψης Ν. Ιωαννίνων 
με τον κήπο τού και ορίζουμε ζώνη προστασίας 20 μέτρα 
περιμετρικά αυτού, διότι είναι το μοναδικό αξιόλογο δείγ¬ 
μα λαϊκής αρχιτεκτονικής, που απέμεινε στην περιοχή και 
είναι ταυτισμένο με τις μνήμες της νεώτερης ιστορίας και 
την παράδοση του χωριού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1998 

Ο ΥΠΟΥΡΓΟΣ 

ΕΥΑΓ. ΒΕΝΙΖΕΛΟΣ 
-Φ- 

Αριθ. ΥΠΠΟ/ΔΙΛΑΠ/Γ/4146/1442 (6) 

Χαρακτηρισμός ως ιστορικών διατηρητέων μνημείων 
μιας γέφυρας και μιας κρήνης στη θέση «Καμάρα» και 
μιας κρήνης στη θέση «Κάτω Βρύση» στο χωριό Αυγε¬ 
νική Μαλεβυζίου Ν. Ηρακλείου και ορισμός ζώνης 
προστασίας 10 μ. περιμετρικά αυτών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντα ςυπόψη: 

Ι.Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52του Ν. 5351/32 «Περί Αρχαιοτήτων» ό¬ 
πως ανπκαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Ν.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 
5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/ΤΒ/ 
28.11.91) «Μεταβίβαση αρμοδιοτήτων Υπουργού και δι¬ 
καιώματος υπογραφής “Με εντολή Υπουργού" στους 
Γ εν. Γ ραμματείς, Γ εν. Διευθυντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠΠΟ. 

3. Την εισήγηση της 7ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 


λίου Νεωτέρων Μνημείων με αριθμό 20/24.9.98, αποφα¬ 
σίζουμε: 

Χαρακτηρίζουμε ως ιστορικά διατηρητέα μνημεία που 
χρειάζονται ειδική κρατική προστασία, σύμφωνα με τις 
διατάξεις του Ν. 1469/50, μία γέφυρα και μία κρήνη στη 
θέση «Καμάρα» και μία κρήνη στη θέση «Κάτω Βρύση» 
στο χωριό Αυγενική Μαλεβυζίου Ν. Ηρακλείου και ορί¬ 
ζουμε ζώνη προστασίας 10 μέτρα περιμετρικά αυτών, 
διότι αποτελούν ενδιαφέροντα ειδικά κτίσματα στα οποία 
συνδυάζονται οι αυστηρές μορφολογικές λύσεις που επι¬ 
βάλλει μια συγκεκριμένη τεχνολογία με την αισθητική του 
λαϊκού τεχνίτη. Επίσης οι κρήνες και η γέφυρα είναι άρ¬ 
ρηκτα συνδεδεμένες με την ιστορία του τόπου και τις μνή¬ 
μες των κατοίκων της περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1998 

Ο ΥΠΟΥΡΓΟΣ 

ΕΥΑΓ. ΒΕΝΙΖΕΛΟΣ 
-Φ- 

Αριθ. ΥΠΠΟ/ΔΙΛΑΠ/Γ/4132/1443 (7) 

Χαρακτηρισμός ως ιστορικού διατηρητέου μνημείου του 
παλαιού Σχολείου της Κοινότητας Σωτήρα Θάσου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντα ςυπόψη: 

Ι.Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52του Ν. 5351/32 «Περί Αρχαιοτήτων» ό¬ 
πως ανπκαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ61/Α/13.4.92). 

ε) Του Ν.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ΤΒ/ 
5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30 10.91 (ΦΕΚ 987/ΤΒ/ 
28.11.91) «Μεταβίβαση αρμοδιοτήτων Υπουργού και δι¬ 
καιώματος υπογραφής “Με εντολή Υπουργού” στους 
Γεν. Γ ραμματείς, Γ εν. Διευθυντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠΠΟ. 

3. Την εισήγηση της 4ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 19/17.9.98, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν. 1469/50, το παλαιό Σχολείο της Κοινότητας 
Σωτήρα Θάσου, διότι αποτελεί ιστορικό κτίσμα του οικι¬ 
σμού, μαρτυρία της ιστορίας του νησιού και είναι συνδε- 
δεμένο με τις μνήμες των κατοίκων του οικισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 1998 

Ο ΥΠΟΥΡΓΟΣ 

ΕΥΑΓ. ΒΕΝΙΖΕΛΟΣ 
-♦- 

Αριθ. 21133 (8) 

Διορισμός μελών της Δ.Ε. Στρατιωτικών Επιτάξεων στο 
Ν. Τρικάλων. 

Ο ΓΕΝ. ΓΡΑΜ. ΠΕΡΙΦ. ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2240/94. 

2. Τις διατάξεις των άρθρων 32 και 33 του Ν. 4442/1929 
«περί στρατιωτικών εισφορών και ναυλώσεων». 

3. Τις διατάξεις του Π.Δ. 115/84 «περί διορισμού των με¬ 
λών της Διοικητικής Επιτροπής Στρατιωτικών Επιτάξε¬ 
ων». 

4. Τις διατάξεις του άρθρου 9 Ν. 1649/96 «περί μετονο- 
μασίας των Διοικητικών Δικαστηρίων Στρατιωτικών Επι¬ 
τάξεων, με Διοικητικές Επιτροπές Στρατιωτικών Επιτάξε¬ 
ων». 

5. Τα αριθμ.Φ 851/4/78736/2.10.98 και Φ.851/14/82848/ 
2.12.98 έγγραφα της Μεραρχίας Υποστήριξης με τα ο¬ 
ποία προτείνονται νέα μέλη της Επιτροπής αυτής για το έ¬ 
τος 1999. 

6. Το αριθμ. 236/1998/16.12.98 έγγραφο του Πρωτοδι¬ 
κείου Τρικάλων με το οποίο κρύβονται τα νέα μέλη Πρω¬ 
τόδικες της ΔΕΣΕ για το έτος 1999. 

7. Ότι η θητεία των μελών της ΔΕΣΕ Νομού Τρικάλων, 
της αριθμ. 20703/16.12.97 λήγει στις 31.12.1998, αποφα- 
σίζουμε: 

Α. Διορίζουμε ως μέλη της Διοικητικής Επιτροπής Στρα¬ 
τιωτικών Επιτάξεων Νομού Τρικάλων τους: 

ΤΑΚΤΙΚΑ ΜΕΛΗ 

α. Ευάγγελο Σούφλα, Πρωτόδικη του Πρωτοδικείου 
Τρικάλων. 

β. Στυλιανό Κακαβιά, Πρωτόδικη του Πρωτοδικείου Τρι¬ 
κάλων. 

γ. Σωτήριο Ρόμπολα, Ανχη (ΤΧ) της ΣΜΥ. 
δ. Χρήστο Ράμμο, Λγο (ΠΖ) της ΣΜΥ. 
ε. Προϊστάμενο της ΔΟΥ Τρικάλων (Ζαχαριουδάκη Άν¬ 
να). 

ΑΝΑΠΛΗΡΩΜΑΤΙΚΑ ΜΕΛΗ 
α. Μόρφω Γκίκα, Πρωτόδικη, 
β. Θωμαΐτσα Πατρώνα, Πρωτόδικη, 
γ. Μιχαήλ Μαγγίρα, Τχη (ΠΖ) της 62 ΜΕ. 
δ. Αυγερινό Ματσιάμη Λγο (ΑΥΓ) της 62 ΜΕ. 
ε. Νόμιμο αναπληρωτή του Προϊσταμένου ΔΟΥ Τρικά¬ 
λων. 

Β. Καθήκοντα Προέδρου της ΔΕΣΕ ασκεί ο αρχαιότε¬ 
ρος από τους Πρωτόδικες. 

Γ. Η θητεία των ανωτέρω μελών αρχίζει από 1.1.1999 και 
λήγει στις 31.12.1999. 

Δ. Γραμματέας ορίζεται η Βασιλική Ζήρα, υπάλληλος 
της Δ/νσης Τ.Α. & Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Τρίκαλα, 29 Δεκεμβρίου 1998 

Ο Γεν. Γραμ. Περιφέρειας 
ΠΑΝ. ΒΑΣΙΛΕΙΟΥ 


Αριθ. 15116 (9) 

Χορήγηση άδειας ασκήσεως επαγγέλματος Κοινωνικού 
Λειτουργού στη ΒΑΡΔΑΚΗ Αρετή του Δημητρίου. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 15116/21.12.98 απόφαση του Νομάρχη 
Αθηνών, χορηγήθηκε στην ΒΑΡΔΑΚΗ Αρετή του Δημητρί¬ 
ου άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 21 Δεκεμβρίου 1998 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 
-♦- 

Αριθ. 14413 (10) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΠΑΡΑΣΚΕΥΟΠΟΥΛΟΥ Αναστασία 
του Ευστρατίου. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 14413/30.11.98 απόφαση του Νομάρχη 
Αθηνών, χορηγήθηκε στην ΠΑΡΑΣΚΕΥΟΠΟΥΛΟΥ Ανα¬ 
στασία του Ευστρατίου άδεια άσκησης επαγγέλματος 
Κοινωνικού Λειτουργού. 

Αθήνα, 30 Νοεμβρίου 1998 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 
-♦- 

Αριθ. 15043 (11) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΖΑΧΑΡΟΥΛΑ Ιωάννου του Οθωνα. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 15043/21.12.98 απόφαση του Νομάρχη 
Αθηνών, χορηγήθηκε στην ΖΑΧΑΡΟΥΛΑ Ιωάννου του Ό- 
θωνα άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 21 Δεκεμβρίου 1998 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 
-♦- 

Αριθ. 14711 (12) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΚΑΤΩΠΟΔΗ Αικατερίνη του Αλεξάν¬ 
δρου. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 14711/21.12.98 απόφαση του Νομάρχη 
Αθηνών, χορηγήθηκε στην ΚΑΤΩΠΟΔΗ Αικατερίνη του Α¬ 
λεξάνδρου άδεια άσκησης επαγγέλματος Κοινωνικού 
Λειτουργού. 

Αθήνα, 21 Δεκεμβρίου 1998 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

Χορήγηση άδειας ασκήσεως επαγγέλματος Κοινωνικού 
Λειτουργού στην ΜΠΑΝΤΖΩΝΗ Ευδοκία του Ιωάννη. 

Ο ΝΟΜΑΡΧΗΣ ΑΘΗΝΩΝ 

Με την 148/8.1.1999 απόφαση του Νομάρχη Τρικάλων, 
έχει χορηγηθεί στην ΜΠΑΝΤΖΩΝΗ Ευδοκία του Ιωάννη ά¬ 
δεια άσκησης επαγγέλματος Κοινωνικού Λειτουργού. 

Τρίκαλα, 8 Ιανουάριου 1998 

Με εντολή Νομάρχη 
Ο Διευθυντής 

ΧΡΗΣΤΟΣ ΑΧ. ΟΙΚΟΝΟΜΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στη Φ.58491/22002/24.11.1998, απόφαση Υπουργού, 
που δημοσιεύθηκε στο ΦΕΚ 1262/21.12.98 (τεύχος Β’) 
διορθώνεται από το εσφαλμένο «1998» (έτος υποβολής 
αίτησης για πολιτογράφηση) στο ορθό «1997». 

(Από το ΥΠΕΣΔΔΑ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


